Document ID: 32006D0139

32006D0139
L 054/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 февруари 2006 година
за прилагането на Директива 94/28/ЕО на Съвета по отношение на списък с органите в трети страни, одобрени за водене на дневници на стада или регистри на определени животни
(нотифицирано под номер С(2006) 284)
(текст от значение за ЕИП)
(2006/139/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 94/28/ЕИО на Съвета от 23 юни 1994 г. относно определяне на принципните зоотехнически изисквания и изискванията за родословие, които се прилагат при внос от трети страни на животни, сперма, яйцеклетки и ембриони, и за изменение на Директива 77/504/ЕИО относно чистопородните животни за разплод от рода на едрия рогат добитък (1), и по-специално член 3, параграф 1 от нея,
като има предвид, че:
(1)
Директива 94/28/ЕИО установява принципите, свързани със зоотехническите изисквания и изискванията за родословие, приложими при вноса от трети страни на животни, семенна течност от тях, яйцеклетки и ембриони.
(2)
Съгласно Директива 94/28/ЕИО и без да се накърнява законодателството на Общността по отношение на здравето на животните и обществено здраве, животните могат да бъдат внасяни като „чиста порода“ или като „хибриди“, ако са изпълнени определени условия. Едно от тези условия е животните да бъдат вписани в регистри на стадата или регистрирани в съответни регистри, водени от компетентните органи, съгласно разпоредбите на тази директива, а спермата, яйцеклетки и ембриони могат да бъдат внасяни само ако произхождат от животни, вписани в регистрите на стадата или в регистрите на компетентните органи.
(3)
Аржентина, България, Канада, Израел, Исландия, Нова Зеландия и Съединените американски щати са съобщили на Комисията списък с компетентни органи, които тези страни са одобрили за водене на регистри на стадата или регистри на чистопородни животни, от които могат да бъдат внасяни по смисъла на Директива 94/28/ЕО.
(4)
Списъкът с компетентни органи, които са одобрени за водене на дневници на стадата или регистри на животните, и продуктите, за които се отнася настоящото решение, трябва де бъде установен по смисъла на Директива 94/28/ЕО.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
По смисъла на Директива 94/28/ЕО списъкът на компетентни органи, одобрени за водене на регистри за стадата или регистри на животните за разплод от рода на едрия рогат добитък, от рода свине, от рода овце и от рода кози, сперма, яйцеклетки и ембриони като „чиста порода“ - или, в случаите на животните от рода свине, също и като „хибридни“ - е установен в приложението към настоящото решение.
Член 2
Държавите-членки оторизират вноса на животни за разплод от рода на едрия рогат добитък, от рода свине, от рода овце и от рода кози, сперма, яйцеклетки и ембриони като „чиста порода“ - или, в случаите на животни от рода свине, също и като „хибриди“ - само ако са вписани в регистрите на стадата или в регистрите, водени от компетентен орган, установен в приложението към настоящото решение.
Член 3
Адресати на настоящото решение са държавите-членки.
Съставено в Брюксел на 7 февруари 2006 година.

Labels: 3
10
18
6